મારૂતિ-સુઝુકી ઈન્ડિયા લિમિટેડ અને ગણપત યુનિવર્સિટીએ સ્કીલ ઈન્ડિયાને પ્રોત્સાહન આપવા સ્થાપેલી જાપાન-ઈન્ડિયા ઈન્સ્ટીટ્યૂટ ફોર મેન્યુફેક્ચરિંગ (JIM)ની પ્રથમ બેંચના ૨૫૪ વિદ્યાર્થીઓને બુધવારે જાપાનીઝ મેન્યુફેક્ચરિંગ પ્રેક્ટિસીસ એન્ડ પ્રોસેસિસ સ્કીલ માટે ‘સર્ટિફિકેટ ઓફ કોર્સ કમ્પ્લીશન’ અર્પણ કરાયું હતું. આ પ્રસંગે મુંબઈમાં જાપાનના કોન્સ્યુલેટ જનરલ યોજી નોડા, મારૂતિ સુઝુકીના એમડી અને સીઈઓ કેનિચી અયુકાવા, એક્ઝિક્યુટિવ ડિરેક્ટર એ.કે.તોમર, ગણપત યુનિવર્સિટીના ડિરેક્ટર જનરલ ડૉ.એમ.એસ.શર્મા, ધારાસભ્ય રમણભાઈ પટેલ, આનંદભાઈ પટેલ સહિત હાજર રહ્યા હતા. યોજી નોડાએ ભારતના યુવાનોને શ્રેષ્ઠ તાલીમ આપતા JIMને બિરદાવી મારૂતિ સુઝુકી, ગણપત યુનિવર્સિટી, રાજ્ય અને કેન્દ્ર સરકારનો આભાર માન્યો હતો.